L 196/40 Jurnalul Oficial al Uniunii Europene 28.7.2007 II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 13 septembrie 2006 referitoare la practica prevăzută la articolul 81 din Tratatul de instituire a Comunității Europene [Cazul nr. COMP|F[38.456 — Bitum (NL)] [notificată cu numărul C(2006) 4090] (Numai textele în limbile engleză, franceză, germană și neerlandeză sunt autentice) (2007/534/CE) 1. REZUMATUL ÎNCĂLCĂRII Destinatarii prezentei decizii au luat parte la o încălcare unică și continuă a articolului 81 din Tratatul de instituire a Comunității Europene, constând în stabilirea prețurilor bitumului rutier în Țările de Jos. 1.1. Sectorul bitumului rutier Bitumul este un produs secundar în producția de carburanți. În mod normal, este produs în timpul distilării anumitor tipuri de ţiţei greu. Tipuri diferite de țiței și de rafinării produc diverse tipuri de bitum, care pot fi modificate în continuare prin adăugarea de polimeri pentru a le creşte performanța. Bitumul este folosit în principal la producerea asfaltului, unde joacă rolul de adeziv care leagă celelalte materiale. Restul producției de bitum este folosit în diferite aplicații indus- triale. Produsul vizat de prezenta decizie este bitumul utilizat la construcția de drumuri şi la aplicații similare. Este cunoscut și sub numele de bitum de penetrare, bitum de pavaj sau bitum de asfaltare. Va fi denumit în continuare bitum rutier. Investigaţia a arătat că respectivul cartel acoperea teri- toriul Țărilor de Jos. Volumul estimat este de aproximativ 62 milioane EUR în 2001, ultimul an întreg al infrac- țiunii. O trăsătură specială a înţelegerii este că aceasta nu a fost făcută doar de vânzători, cum e cazul de obicei, ci împreună de vânzători și cumpărători. Opt din nouă furnizori de bitum rutier şi şase (în prezent cinci) dintre cele mai mari societăți de construcţii rutiere, cumpărători ai produsului, au participat la acest cartel. Destinatarii menționaţi în continuare au luat parte la o încălcare unică şi continuă a articolului 81 din Tratatul CE, pe teritoriul Ţărilor de Jos, încălcare a cărei caracte- ristică principală a fost înțelegerea reciprocă dintre furnizori şi cumpărători asupra prețurilor şi a rabaturilor privind produsul în cauză. 1.2. Destinatarii și durata încălcării Societățile, împreună cu persoanele lor juridice, care au participat la încălcare (dintre ele, unele sunt responsabile ca societăți-mamă) sunt următoarele, pentru perioadele indicate. A se nota că, în cazul unor societăți, mai multe persoane juridice sunt destinatare ale prezentei decizii: Furnizori: (a) BP: BP plc. de la 1 aprilie 1994 până la 15 aprilie 2002, BP Nederland BV de la 1 aprilie 1994 până la 1 ianuarie 2000 şi BP Refining & Petrochemicals GmbH de la 31 decembrie 1999 până la 15 aprilie 2002; (b) Esha: Esha Holding BV, Smid & Hollander BV şi Esha Port Services Amsterdam BV de la 1 aprilie 1994 până la 15 aprilie 2002;